इंग्लैंड में सीरीज हार चुकी भारतीय क्रिकेट टीम अब आखिरी टेस्ट मैच में जीत हासिल करने के इरादे से उतरेगी। जहां भारत के बल्लेबाजों के खराब प्रदर्शन की निंदा हो रही है, वहीं कप्तान विराट कोहली इकलौते ऐसे बल्लेबाज हैं जो इंग्लैंड की मुश्किल हालात में भी शानदर बल्लेबाजी कर रहे हैं। भारत के पूर्व कोच ग्रेग चैपल ने कोहली की बल्लेबाजी की तारीफ की, लेकिन साथ ही ये भी कहा कि उनका सबसे अच्छा खेल अभी लोगों के सामने आना बाकी है।